***The Exterminator*** er en amerikansk actionthriller fra 1980 skrevet og regissert av James Glickenhaus. Filmen handler om en vietnamveteran som bestemmer seg for å hevne det brutale overfallet på en kamerat og arbeidskollega. Han tar også et brutalt oppgjør med mafiaen som presser hans arbeidsgiver for penger. Hovedrollene spilles av Robert Ginty, mens sentrale biroller spilles av Steve James, Samantha Eggar og Christopher George.

Filmen ble omstridt da den kom på grunn av sine voldsskildringer. Den har en del likhetstrekk med *Death Wish* fra 1974, og var en del av den såkalte vigilantesjangeren som oppsto etter den.

*The Exterminator* fikk hard medfart av den amerikanske filmkritikeren Roger Ebert. Han omtalte den som et sykt eksempel på hvordan enkelte filmer i USA hadde henfalt til å skildre barbari og grusomheter.

Den innbrakte 35 millioner dollar, hvorav 5 millioner i USA.

I 1984 kom oppfølgeren *Exterminator 2,* også med Robert Ginty i hovedrollen.

Handling
--------

John Eastland og Michael Jefferson er to kamerater som kommer hjem fra Vietnamkrigen. De har opplevd flere grusomheter, men prøver å tilpasse seg det sivile samfunn i så godt de kan. Noen år etter hjemkomsten mishandles den fargede Michael av en ungdomsbande og blir invalid. Eastland blir fra seg av fortvilelse og henretter i frustrasjon flere av bandens medlemmer. Han stopper imidlertid ikke der og begynner en utryddelseskrig mot alle kriminelle han kommer over i New York. På hans dødsliste havner etterhvert alt fra overfallsmenn og seksualsadister til mafiabosser som han henretter på de mest grusomme måter. Han blir av pressen omtalt som *the Exterminator* («utrydderen»), og etterhvert blir både CIA og noen av byens korrupte politikere koblet inn.

Sensur
------

*The Exterminator* fikk problemer med filmsensuren flere steder og ble forbudt for kinovisning i land som Norge, Sverige[] og i noen delstater i Australia. I flere land ble den gitt ut i en klippet versjon.

### Norge

  

Etter å ha blitt forbudt for kinovisning av Statens filmkontroll i 1981 ble filmen sluppet i uklippet form på video. Noen videoutleiere ble da politianmeldt av Svein Olaf Olsen i «Aksjonsgruppa mot videovold». Filmen ble historisk i Norge i de den i dom av Kristiansand byrett av 29. februar 1984, som første videofilm etter at straffeloven 1902 § 382 om utilbørlig bruk av grove voldsskildringer i underholdningsøyemed ble innført i 1982, ble vurdert å stride mot straffelovens bestemmelse om videovold. Byretten la vekt i sin dom vekt på fire scener: En scene hvor en mann som får hodet skåret av, en scene hvor en mann får en jernklo stukket inn i ryggen, vridd om og deretter trukket ut, en scene med en en mafiakonge som forsvinner inn i en kjøttkvern og deretter vises det at restene av ham kommer ut av kvernen som ferdigmalt kjøtt, og en scene hvor en prostituerte kvinne blir bundet til en seng og skal brennes med en loddebolt på brystene.

I rollene
---------

* Robert Ginty .... John Eastland
* Samantha Eggar .... Dr. Megan Stewart
* Christopher George .... etterforsker James Dalton
* Steve James .... Michael Jefferson
* Tony DiBenedetto .... Chicken Pimp
* Dick Boccelli .... Gino Pontivini
* Patrick Farrelly .... CIA-agent Shaw
* Michele Harrell .... Maria Jefferson
* David Lipman .... Senator fra New Jersy
* Cindy Wilks .... Candy
* Stan Getz .... som seg selv
* George Cheung .... vietcongleder

Referanser
----------

1. 1 2  ; besøksdato: 13. april 2016.
2. 1 2 3  ; besøksdato: 13. april 2016.
3. 1 2 3  ; besøksdato: 13. april 2016.
4. 1 2 3 4 5   (på cs) *ČSFD*, 2001, Wikidata Q3561957,
5. ↑  Ebert, Roger. «The Exterminator Movie Review (1980) | Roger Ebert». *www.rogerebert.com* **(engelsk)**. Besøkt 1. mars 2019. «"The Exterminator" is a sick example of the almost unbelievable descent into gruesome savagery in American movies.»
6. ↑  Chase, Chris (6. januar 1984). «At the Movies». *The New York Times* **(engelsk)**. ISSN 0362-4331. Besøkt 1. mars 2019.
7. ↑  «The Exterminator (1980) - Financial Information». *The Numbers*. Besøkt 1. mars 2019.
8. ↑  «Filmdatabasen 1913–2022». *Medietilsynet* **(norsk)**. 25. mars 1981. Besøkt 31. juli 2023.
9. ↑  «Censorship of The Exterminator (1980-84) - Refused-Classification.com». *Refused Classification* **(engelsk)**. Besøkt 21. juni 2023.
10. ↑  Einar Guldvog Staalesen (1984). «De straffbare bildene. Loven mot videovold debuterer i Kristiansand». *Film & kino* (2): 80–81.

Eksterne lenker
---------------

* (en) *The Exterminator* på Internet Movie Database Rediger på Wikidata

* (no) *The Exterminator* hos Filmfront Rediger på Wikidata

* (sv) *The Exterminator* i Svensk Filmdatabas Rediger på Wikidata

* (da) *The Exterminator* i Danmark Nationale Filminstitut Rediger på Wikidata

* (en) *The Exterminator* på AllMovie Rediger på Wikidata

* (fr) *The Exterminator* på Allociné Rediger på Wikidata

* (nl) *The Exterminator* på MovieMeter Rediger på Wikidata

* (en) *The Exterminator* på Turner Classic Movies Rediger på Wikidata

* (en) *The Exterminator* på American Film Institute Rediger på Wikidata

* (en) *The Exterminator* på Rotten Tomatoes Rediger på Wikidata